ሩዋንዳ 25ኛውን የዘር ጭፍጨፋ ቀን የተለያዩ ሀገራት መሪዎች በተገኙበት ታስባለች
ሩዋንዳ 800 ሺህ  ዜጎቿ  የተጨፈጨፉበትን 25ኛውን የዘር ጭፍጨፋ ቀን ጠቅላይ ሚኒስቴር  አብይ አህመድና  የሌሎች ሀገራት መሪዎች በተገኙበት ታስባለች፡፡የኢፌዴሪ ጠቅላይ ሚኒስትር ዶክተር አብይ አህመድና ቀዳማዊት እመቤት ዝናሽ ታያቸው በትናትናው ዕለት ሩዋንዳ ኪጋሊ መግባታቸው የሚታወስ ነው፡፡800 ሺህ የሚሆኑ ዜጎች በተገደሉበት በዚህ የዘር ጭፍጨፋ በርካቶቹ ቱትሲዎች ሲሆኑ በወቅቱ ተደብድዋል፣ ተጠልፈዋል እንዲሁም ተገድለዋል፡፡ይህ በሀገሪቱ ታሪክ ጥቁር ጠባሳ ጥሎ ያለፈው ጭፍጨፋ በየአመቱ መጋቢት 29 የሚታሰብ ሲሆን ዘንድሮ ለ25ኛ ጊዜ የሚታሰብ ይሆናል፡፡ሩዋንዳ ከፍተኛ የኢኮኖሚ እድገት በማስመዝገብ በአፍሪካም ሆነ በአለም አቀፍ ደረጃ ትኩረት መሳብ ብትችልም ይህ ጭፍጨፋ በሀገሪቱ ታሪክ ላይ ጥላውን አጥልቶ አልፏል፡፡ይህ ቀን የዘር ጭፍጨፋ የተካሄደባቸውን ቀናት እና ብሄራዊ የሀዘን ቀናቱን ለማስታወስ የሚከበር ነው፡፡የመታሰቢያ ስነ ስርዓቱ የሀገሪቱ  ፕሬዚዳንት ፓል ካጋሜ እና የሌሎች ሀገራት መሪዎች በተገኙበት በተለያዩ ዝግጅቶች በሀገሪቱ ብሄራዊ ስታድየም የሚከናወን እንደሆነ መረጃዎች ያመላክታሉ፡፡